Jean-René Bazaine
Store norske leksikon,Kunst og estetikk,Bildende kunst,Kunsthistorie,Abstrakt ekspresjonisme
Jean-René Bazaine var en fransk maler. Han debuterte på Salon d'automne i 1931 og slo igjennom i 1941 sammen med gruppen Vingt jeunes peintres de tradition française, som knyttet seg til den kubistiske tradisjon fra Chardin via Cézanne til Picasso.
Bazaine fikk vesentlig betydning som retningens teoretiker og hevdet selv sin tilknytning til Picasso og Bonnard. Etter andre verdenskrig arbeidet han vesentlig med abstrakt kunst, og beskjeftiget seg derved med dekorative problemer og utførte kartonger for vevning. Han laget glassmalerier for kirken i Assy (1950) og en keramisk dekorasjon for kirkefasaden i Audincourt (1951). Han utgav Notes sur la peinture d'aujourd'hui (1948).Bazaine er representert både i Nasjonalmuseet/Nasjonalgalleriet og i Henie Onstad kunstsenter. Les mer i Store norske leksikon abstrakt ekspresjonisme abstrakt kunst kunst i Frankrike kubisme